ОПШТИНА ДИМИТРОВГРАД

**Комисија за реализацију мера енергетске санације**

**Најчешће постављана питања**

**1**. Обухвата ли Мера 3 уградњу камина као котла за парно грејање?

*Наравно, уз услов да је та врста котла/пећи на биомасу или природни гас.*

**2**.Каква документа треба доставити приликом пријављивања на конкурс, уколико су власници стамбеног објекта два лица (оба супружника, брат и сестра, два брата и сл)?

*Уколико су два лица сувласници истог стамбеног објекта, а желе да конкуришу за неку од Мера из конкурса који обухвата цео стамбени објекат, конкурише једно лице, а доставља сагласност другог сувласника.*

**3**.Како у обавезној документацији за пријавњивање стоји „грађевинска или употребна дозвола или други докуменат за доказивање легализације стамбеног објекта“, шта са стамбеним објектима које су старијег датума, грађене 60-тих година?

*Уколико је стамбени објекат изграђен пре доношења прописа о изградњи, довољно је доставити лист непокретности. У сваком случају, лист непокретности је довољан доказ о легализацији стамбеног објекта, ако је у њему назначено да објекат има одобрење за изградњу (за објекте грађене новијег датума).*